**KONKURSO SĄLYGOS**

*Skaitmeninės lentų apipjovimo linijos pirkimas*

**TURINYS**

[**1.** **BENDROSIOS NUOSTATOS** 2](#_Toc66296538)

[**2.** **PIRKIMO OBJEKTAS** 2](#_Toc66296539)

[**3.** **TIEKĖJŲ KVALIFIKACIJOS REIKALAVIMAI** 2](#_Toc66296540)

[**4.** **PASIŪLYMŲ RENGIMAS, PATEIKIMAS, KEITIMAS** 4](#_Toc66296541)

[**5.** **KONKURSO SĄLYGŲ PAAIŠKINIMAS IR PATIKSLINIMAS** 5](#_Toc66296542)

[**6.** **PASIŪLYMŲ NAGRINĖJIMAS IR VERTINIMAS** 6](#_Toc66296543)

[**7.** **PASIŪLYMŲ ATMETIMO PRIEŽASTYS** 8](#_Toc66296544)

[**8.** **Derybos** 8](#_Toc66296545)

[**9.** **SPRENDIMAS DĖL LAIMĖTOJO NUSTATYMO** 8](#_Toc66296546)

[**10.** **PIRKIMO SUTARTIES SĄLYGOS** 9](#_Toc66296547)

[**11.** **BAIGIAMOSIOS NUOSTATOS** 9](#_Toc66296548)

[**12.** **PRIEDAI** 9](#_Toc66296549)

[1 Pirkimo sąlygų priedas: Techninė specifikacija 10](#_Toc66296550)

[2 Pirkimo sąlygų priedas: Pasiūlymo forma 13](#_Toc66296551)

1. **BENDROSIOS NUOSTATOS**
   1. UAB „Medieva“ (toliau vadinama – Pirkėjas) įgyvendindama projektą „UAB "Medieva" gamybos proceso modernizavimas, diegiant skaitmenines gamybos technologijas“ (Nr. 03.3.1-LVPA-K-854-02-0045), bendrai finansuojamą Europos Sąjungos struktūrinių fondų ir Lietuvos Respublikos lėšomis numato įsigyti skaitmeninė lentų apipjovimo linija.
   2. Vartojamos pagrindinės sąvokos, apibrėžtos **Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316** (aktualia redakcija) (toliau – Taisyklės).
   3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis (toliau – konkurso sąlygos).
   4. Skelbimas apie pirkimą paskelbtas Europos Sąjungos fondų investicijų svetainėje [www.esinvesticijos.lt](http://www.esinvesticijos.lt).
   5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
   6. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 461.1 punkte nustatyta tvarka.
   7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: projektų vadovas Aivaras Dungveckis, el. p.: aivaras@medieva.lt, tel.: +37068600623.

## 

1. **PIRKIMO OBJEKTAS**
   1. Pirkimo objektą sudaro skaitmeninės lentų apipjovimo linijos įsigijimas.
   2. Šis pirkimas į dalis neskirstomas. Pasiūlymas turi būti pateiktas visam nurodytam prekių kiekiui.
   3. Pirkimo objekto techniniai reikalavimai nustatyti priede Nr. 1 pateiktoje techninėje specifikacijoje. Jei techninėje specifikacijoje, apibūdinant pirkimo objektą, nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.
   4. Prekės turi būti pristatytos ir perduotos per 14 mėn. nuo pirkimo sutarties pasirašymo dienos. Abipusiu raštišku susitarimu šis terminas gali būti pratęstas iki 4 mėn.
   5. Prekių pristatymo ir perdavimo vieta – Alėjų II k., LT-60100 Raseinių raj.
2. **TIEKĖJŲ KVALIFIKACIJOS REIKALAVIMAI**
   1. Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:
      1. **Bendrieji tiekėjų kvalifikacijos reikalavimai**

| **Eil. Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| 3.1.1.1 | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus | Tiekėjo, neatitinkančio šio reikalavimo, pasiūlymas atmetamas | Valstybės įmonės Registrų centro arba atitinkamos užsienio šalies institucijos išduotas dokumentas, patvirtinantis, kad tiekėjas nėra bankrutavęs, likviduojamas, jam nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo, išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. Pateikiama tinkamai patvirtinta dokumento kopija arba pateikiamas laisvos formos tiekėjo raštiškas patvirtinimas, kad jis atitinka šiame punkte nurodytą kvalifikacijos reikalavimą |
| 3.1.1.2 | Tiekėjas vykdomą veiklą įregistravęs teisės aktų nustatyta tvarka. | Tiekėjo, neatitinkančio šio reikalavimo, pasiūlymas atmetamas | Valstybės įmonės Registrų centro išduota Lietuvos Respublikos juridinių asmenų registro išplėstinio išrašo kopija ar kiti dokumentai, patvirtinantys tiekėjo vykdomos veiklos įregistravimą teisės aktų nustatyta tvarka arba atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje tiekėjas registruotas) išduotas dokumentas ar priesaikos deklaracija, liudijanti tiekėjo vykdomos veiklos įregistravimą teisės aktų nustatyta tvarka. |

* + 1. **Ekonominės ir finansinės būklės, techninio ir profesinio pajėgumo reikalavimai**

| **Eil.**  **Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| 3.1.2.1 | Tiekėjas per pastaruosius 3 metus arba per laiką nuo jo įregistravimo dienos (jeigu tiekėjas vykdė veiklą trumpiau kaip 3 metus) turi būti įvykdęs bent 1 (vieną) panašaus pobūdžio sutartį, kurios vertė ne mažesnė kaip 0,5 pasiūlymo vertės.  Panašaus pobūdžio sutartimis laikomos visos sutartys, kurių pirkimo objektas savo apimtimi ir pobūdžiu panašus į šio pirkimo konkurso objektą. | Tiekėjo, neatitinkančio šio reikalavimo, pasiūlymas atmetamas | 1. Tiekėjo vadovo ar jo įgalioto asmens pasirašytas įvykdytos (-ų) ar vykdomos (-ų) sutarties (-čių) **sąrašas**, nurodant:  1.1. užsakovą (-us);  1.2. sutarties (-ių) sudarymo ir/arba įvykdymo datas;  1.3. sutarties vertę;  1.4. kontaktinį (-ius) asmenį (-is);  1.5. sutarties objektą. |
| 3.1.2.2 | Tiekėjas turi būti siūlomos įrangos gamintojas arba gamintojo atstovas, turintis teisę vykdyti siūlomos įrangos prekybą, įrengimo darbus, garantinį aptarnavimą ir priežiūrą. Tiekėjas gali būti sudaręs sutartį su tokiu ūkio subjektu, kuris turi aukščiau įvardintas gamintojo ar jo atstovo suteiktas teises. | Tiekėjo, neatitinkančio šio reikalavimo, pasiūlymas atmetamas. | Tiekėjo laisvos formos deklaracija, kad tiekėjas yra siūlomos įrangos gamintojas, arba įgaliojimų, susitarimų ar kitų lygiaverčių dokumentų, suteikiančių teisę atstovauti įrangos gamintoją ir teisę parduoti siūlomą įrangą, vykdyti siūlomos įrangos įrengimo darbus bei teikti garantinį aptarnavimą ir priežiūrą, arba dokumentų, patvirtinančių, kad tiekėjas yra sudaręs sutartį su tokiu ūkio subjektu, kuris turi aukščiau įvardintas gamintojo ar jo įgalioto atstovo suteiktas teises, arba kitų lygiaverčių dokumentų kopijos. |

**\* Pastabos:**

1) jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų – pateikiama priesaikos deklaracija arba oficiali tiekėjo deklaracija;

* 1. Jei bendrą pasiūlymą pateikia ūkio subjektų grupė, šių konkurso sąlygų 3.1.1. punktuose nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai, o šių konkurso sąlygų 3.1.2. punktuose nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu.
  2. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią pirkėjas gali įrodyti bet kokiomis teisėtomis priemonėmis.
  3. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).
  4. Tiekėjas savo pasiūlyme turi nurodyti, kokius subrangovus ir kokiai pirkimo daliai (dalis procentais) atlikti jis ketina pasitelkti. Subrangovai, vykdantys 10 proc. ir didesnę pirkimo dalį, turi atitikti 3.1.1. punkte nurodytus kvalifikacijos reikalavimus ir pateikti įrodančius dokumentus.

1. **PASIŪLYMŲ RENGIMAS, PATEIKIMAS, KEITIMAS**
   1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
   2. Pasiūlymas turi būti pateikiamas kompiuteriu užpildytoje pasiūlymo formoje (pirkimo konkurso sąlygų 2 priedas), pasirašytas tiekėjo arba jo įgalioto asmens, el. paštu kaip nurodyta šių sąlygų 4.8. punkte.
   3. Tiekėjo pasiūlymas bei kita korespondencija pateikiama lietuvių arba anglų kalba.
   4. Pasiūlymą sudaro tiekėjo raštu pateiktų dokumentų visuma:
      1. kompiuteriu užpildyta pasiūlymo forma, parengta pagal šių pirkimo konkurso sąlygų 2 priedą;
      2. konkurso sąlygose nurodytus minimalius kvalifikacijos reikalavimus pagrindžiantys dokumentai;
      3. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
      4. techniniai dokumentai, patvirtinantys, kad siūlomos įrangos parametrai atitinka (arba yra geresni) techninius ir kokybinius įrangai keliamus reikalavimus:
         1. įrangos technines charakteristikas įrodantys dokumentai (katalogai, bukletai, techninė specifikacija/ pasas ar kita lygiavertė gamintojo medžiaga/ dokumentai);
         2. atitikimą nurodytiems standartams įrodantys sertifikatai ar kita lygiavertė medžiaga/ dokumentai.
      5. kita konkurso sąlygose prašoma informacija ir (ar) dokumentai.
   5. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
   6. Tiekėjas, pateikdamas pasiūlymą, turi siūlyti visą nurodytą prekių ir paslaugų kiekį.
   7. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
   8. Pasiūlymas turi būti pateiktas **iki 2021 m. balandžio mėn. 23 d. 12 val. 00 min.** (Lietuvos Respublikos laiku) el. paštu info@medieva.lt .
   9. Tiekėjo prašymu Pirkėjas nedelsdamas pateikia rašytinį patvirtinimą, kad tiekėjo pasiūlymas yra gautas, ir nurodo gavimo dieną, valandą ir minutę.
   10. Pirkėjas neatsako už el. pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai nevertinami.
   11. Pasiūlymuose nurodoma prekių kaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 2 priede. Apskaičiuojant kainą, turi būti atsižvelgta į visą šių konkurso sąlygų 1 priede nurodytą prekių kiekį, kainos sudėtines dalis, į techninės specifikacijos reikalavimus ir pan. Į prekių kainą turi būti įskaityti visi mokesčiai ir visos tiekėjo įrangos įsigyjimo, transportavimo, instaliacijos, testavimo, įvedimo į eksploataciją, darbuotojų apmokymo ir aptarnavimo garantiniu laikotarpiu išlaidos.
   12. Pasiūlymas turi galioti ne trumpiau nei 3 mėnesius nuo pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
   13. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
   14. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai Europos Sąjungos fondų investicijų svetainėje [www.esinvesticijos.lt](http://www.esinvesticijos.lt).
   15. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

1. **KONKURSO SĄLYGŲ PAAIŠKINIMAS IR PATIKSLINIMAS**
   1. Pirkėjas atsako į kiekvieną Tiekėjo prašymą paaiškinti pirkimo sąlygas, jeigu prašymas gautas el. paštu ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako el. paštu ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu el. paštu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.
   2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
   3. Jei paskelbus kvietimą dalyvauti pirkime yra keičiama pasiūlymams parengti reikalinga informacija, taip pat kai Tiekėjams teikiami dokumentų paaiškinimai (patikslinimai) (pavyzdžiui, keičiami ir (ar) tikslinami kvalifikacijos reikalavimai), Pirkėjas Taisyklių 458 punkte nustatyta tvarka paskelbia pakeistą kvietimą dalyvauti pirkime.
   4. Pirkėjas nerengs susitikimų su tiekėjais dėl pirkimo dokumentų paaiškinimų.
   5. Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu elektroniniu paštu aivaras@medieva.lt. Tiesioginį ryšį su tiekėjais įgaliotas palaikyti projektų vadovas Aivaras Dungveckis, el. p.: aivaras@medieva.lt, tel.: +37068600623.
2. **PASIŪLYMŲ NAGRINĖJIMAS IR VERTINIMAS** 
   1. Susipažinimo su gautais pasiūlymais procedūra vyks **2021 m. balandžio mėn. 23 d. 12 val. 00 min.** (Lietuvos Respublikos laiku), dalyviams nedalyvaujant.
   2. Pirkėjas užtikrina, kad pateiktuose pasiūlymuose pateiktos kainos nebus sužinotos anksčiau nei pasiūlymų pateikimo terminas, nurodytas Konkurso sąlygų 6.1 punkte.
   3. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
   4. Komisija nagrinėja:
      1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
      2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
      3. ar nebuvo pasiūlytos neįprastai mažos kainos;
   5. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka pirkėjo keliamus reikalavimus.
   6. Iškilus klausimams dėl pasiūlymų turinio ir Komisijai el. paštu paprašius šiuos duomenis paaiškinti arba patikslinti, tiekėjai privalo per Komisijos nurodytą terminą pateikti el. paštu papildomus paaiškinimus nekeisdami pasiūlymo esmės.
   7. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo el. paštu paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant pasiūlymų atidarymo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
   8. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo el. paštu paprašyti per Komisijos nurodytą protingą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
   9. Pasiūlymuose nurodytos kainos bus vertinamos eurais be PVM.
   10. Pirkėjo neatmesti pasiūlymai vertinami pagal ekonomiškai naudingiausio pasiūlymo vertinimo kriterijų.
   11. Ekonomiškai naudingiausio pasiūlymo vertinimo kriterijų lyginamasis svoris nustatomas kainos lyginamojo svorio (X) ir kitų kriterijų lyginamųjų svorių (Y), išreikštų balų intervalų viršutinių ribų suma. Atsižvelgiant į tai, kad perkama įranga turi būti kokybiška ir ilgaamžė, kainos lyginamasis svoris sudaro 40 balų, kur maksimalų 40 balų kiekį gauna mažiausią kainą pasiūlęs tiekėjas. Pasiūlymo kainos balai apskaičiuojami, mažiausios pasiūlytos kainos (Xmin) ir vertinamo Pasiūlymo kainos (Xp) santykį padauginant iš kainos lyginamojo svorio (40). Prioritetas teikiamas įrangos galimybei gaminti stambiagabaričius ir mažagabaričiaus gaminius, siekiant gauti maksimalų ekonominį naudingumą. Maksimalus galimas balų skaičius 100:

X + ∑ Y(A+B) = 100

* 1. Pasiūlymų vertinimo kriterijai:

| **Vertinimo kriterijai** | | **Funkcinio parametro lyginamasis svoris** | **Lyginamasis svoris ekonominio naudingumo įvertinime** |
| --- | --- | --- | --- |
| 1. Kaina | | | Maksimalus X = 40 |
| 1. Skaitmeninės lentų apipjovimo linijos parametrai: | | | YA = Y1 + Y2 + Y3 + Y4 + Y5 + Y6 + Y7 + Y8 +Y9 + Y10 + Y11  Maksimalus YA = 55 |
| 1. | Pjovimo greitis (16mm storio) | L1 = 160 lentų/ min  L1 = > 160 lentų/min  L1 = ≥200 lentų/ min | Y1 = 0  Y1 = 2  Y1 = 5 |
| 2. | Paduodamų ruošinių skirtingi ilgiai vienu metu | L2 = 2 skirtingų ilgių,  L2 = 3 skirtingų ilgių,  L2 = ≥4 skirtingų ilgių | Y2 = 0  Y2 = 2  Y2 = 5 |
| 3. | Paduodamo ruošinio plotis | L3 = 80-400 mm;  L3 = > 70-400 mm  L3 = ≥ 60-500 mm | Y3 = 0  Y3 = 2  Y3 = 5 |
| 4. | Paduodamų ruošinių ilgiai | L4 = 900 – 3000 mm;  L4 = > 800 – 3000 mm;  L4 = ≥ 700 –3200 mm. | Y4 = 0  Y4 = 2  Y4 = 5 |
| 5. | Paduodamų ruošinių storiai | L5 = 14-30 mm  L5 = > 14-30 mm;  L5 = ≥ 10-40 mm. | Y5 = 0  Y5 = 2  Y5 = 5 |
| 6. | Trimerio paklaida | L6 = -2+0 mm  L6 = < -1+0 mm  L6 = ≤ 0 mm | Y6 = 0  Y6 = 2  Y6 = 5 |
| 7. | Pjūklų skaičius | L7 = 3 vnt;  L7 = 4 vnt;  L7 = ≥ 5vnt; | Y7 = 0  Y7 = 2  Y7 = 5 |
| 8. | Pozicionuojamų pjūklų skaičius | L8 = 2 vnt;  L8 = 3 vnt;  L8 = ≥ 4vnt; | Y8 = 0  Y8 = 2  Y8 = 5 |
| 9. | Pjūklų pozicionavimas | L9 = elektros pavara;  L9 = hidraulinė pavara. | Y9 = 0  Y9 = 5 |
| 10. | Ruošinio mechaninis valymas | L10 = iš viršaus viengubas  L10 = iš viršaus dvigubas  L10 = iš abiejų pusių dvigubas | Y10 = 0  Y10 = 2  Y10 = 5 |
| 11. | Rūšiavimas po trimerio. Galimybė atskirti geros ir blogos produkcijos produktus į skirtingus srautus. | L11 = 2 srautai;  L11 = 3 srautai;  L11 = ≥ 4 srautai. | Y11 = 0  Y11 = 2  Y11 = 5 |
| 1. Garantija | | | YB = Y12, Maksimalus YB =5 |
| 12. | Garantinio aptarnavimo trukmė | L12 = 24 mėn.  L12 = > 24 mėn.  L12 = ≥ 36 mėn. | Y12 = 1  Y12 = 2  Y12=5 |

* 1. Tiekėjo pasiūlyme pateikta įranga turi būti maksimaliai adaptuota Pirkėjo poreikiams. Įranga turi būti sumontuota taip, kad būtų lengvai prieinama, jos aptarnavimas ir priežiūra turi būti nesudėtinga.
  2. Gavus vienintelį pasiūlymą, ekonominio naudingumo vertinimas atliekamas nebus.

1. **PASIŪLYMŲ ATMETIMO PRIEŽASTYS**
   1. Komisija atmeta pasiūlymą, jeigu:
      1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
      2. tiekėjas neatitiko minimalių kvalifikacijos reikalavimų, jei jie buvo taikomi;
      3. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;
      4. pasiūlymas (jei vykdomos derybos - galutinis pasiūlymas) neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino arba nepatikslino savo pasiūlymo;
      5. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
      6. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
      7. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
      8. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, perkančiajai organizacijai nepriimtina pasiūlymo kaina.
   2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.
2. **Derybos**
   1. Jei Pirkėjo netenkina pateikti pasiūlymai, Komisijos sprendimu visi šiose konkurso sąlygose nustatytus minimalius reikalavimus atitinkantys tiekėjai gali būti kviečiami deryboms*.*
   2. Derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
   3. Derybos gali būti vykdomos dėl visų perkamų prekių ar paslaugų charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų.
   4. Komisija, įvertinusi tiekėjų kvalifikaciją ir pasiūlymus, visiems tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas arba bus vykdomas konferencinis pokalbis.
   5. Derybų procedūrų metu Komisija tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
   6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
   7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.
3. **SPRENDIMAS DĖL LAIMĖTOJO NUSTATYMO**
   1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi ekonominio naudingumo mažėjimo tvarka. Jeigu kelių pateiktų pasiūlymų yra vienodas ekonominis naudingumas, nustatant pasiūlymų eilę pirmesnis į šią eilę įrašomas tiekėjas, kurio pasiūlymas pateiktas ir įregistruotas anksčiau.
   2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
   3. Ekonomiškiausią pasiūlymą pateikęs tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
   4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties / neatsiunčia pasirašytos sutarties kopijos, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
4. **PIRKIMO SUTARTIES SĄLYGOS**
   1. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Taisyklėmis ir Civiliniu kodeksu;
   2. Sutarties formą pasiūlo pirkėjas;
   3. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat pirkėjo pirkimo pradžioje nustatytos esminės pirkimo sąlygos, išskyrus šių sąlygų 8 punkte nustatyti atvejai;
   4. Atsiskaitymas už paslaugas ir darbus gali būti atliekamas dalimis:
      1. Už prekes iš anksto (nepristačius prekių) gali būti apmokama ne daugiau nei 80 proc. jų vertės (be PVM) pagal išankstines apmokėjimo sąskaitas/ sąskaitas.
      2. 20% sutarties sumos ir visas PVM sumokama po prekių sumontavimo, suderinimo, paleidimo ir apmokymų, bei priėmimo – perdavimo akto pasirašymo, pagal pateiktą sąskaitą faktūrą.
      3. Sąskaitos apmokamos per 15 darbo dienų, skaičiuojant nuo sekančios darbo dienos po išankstinės apmokėjimo sąskaitos/ sąskaitos faktūros gavimo.
   5. Laiku neatlikus paslaugų ir darbų, tiekėjas už kiekvieną pavėluotą dieną privalės sumokėti 0,03 procento delspinigių nuo laiku neatliktų paslaugų ir darbų vertės.
   6. Vėluojant atsiskaityti už suteiktas paslaugas ir darbus, pirkėjas už kiekvieną pavėluotą dieną privalės sumokėti 0,03 procento delspinigių nuo laiku nesumokėtos sumos.
   7. Tiekėjas įsipareigoja be papildomo užmokesčio vykdyti garantinį įdiegtos įrangos aptarnavimą visą garantinį laikotarpį, nurodytą pasiūlyme, bet ne trumpiau nei 24 mėnesių nuo priėmimo –perdavimo akto pasirašymo.
5. **BAIGIAMOSIOS NUOSTATOS**
   1. Tiekėjams pasiūlymų rengimo ir dalyvavimo konkurse išlaidos neatlyginamos.
   2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams.
   3. Pirkėjas, ne vėliau kaip per 3 darbo dienas po pirkimo sutarties sudarymo, informuoja el. paštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis, bei jo pasiūlytą kainą.
   4. Informacija, pateikta pasiūlymuose, išskyrus nurodytą konkurso sąlygų 11.3 p., tiekėjams ir tretiesiems asmenims, išskyrus asmenis, administruojančius ir audituojančius ES fondų lėšų naudojimą, neskelbiama.
6. **PRIEDAI**
   1. Techninė specifikacija;
   2. Pasiūlymo forma.

1 Pirkimo sąlygų priedas:  
Techninė specifikacija

**Techninė specifikacija perkamai skaitmeninei lentų apipjovimo linijai**

Planuojama įsigyti naują **skaitmeninę lentų apipjovimo liniją**, leisiančią visiškai automatizuoti nepjautų lentų nuskaitymą, padavimą ir pjovimą ir skaitmeniniu būdu valdyti ir vykdyti lentų apipjovimo procesą.

Apskaičiuojant kainą, turi būti atsižvelgta į visą šių konkurso sąlygų 1 priede nurodytą prekių kiekį, kainos sudėtines dalis, į techninės specifikacijos reikalavimus ir pan. Į prekių kainą turi būti įskaityti visi mokesčiai ir visos tiekėjo įrangos įsigyjimo, transportavimo, instaliacijos, testavimo, įvedimo į eksploataciją, darbuotojų apmokymo (ne mažiau nei 1 darbuotojas, ne mažiau nei 8 akademines val.) ir aptarnavimo garantiniu laikotarpiu išlaidos.

Techninėje specifikacijoje esančios nuorodos į konkrečius modelius, šaltinius, procesus, patentus, konkrečią kilmę ar gamybą yra informacinio pobūdžio ir tiekėjas nėra įpareigotas siūlyti ir /ar naudoti tokios produkcijos, medžiagų, įrenginių ir pan. bei gali juos pakeisti lygiaverčiais.

**REIKALAVIMAI ĮRANGAI:**

| **Eil.Nr.** | **Įrangos techniniai ir kokybiniai rodikliai** | **Minimalūs reikalavimai** |
| --- | --- | --- |
| 1. | Linijos programinė įranga | Ne prastesnių savybių kaip:   * Siemens S7 1200/1500 pagrindu. |
| 2. | Linijos techninė įranga | Ne prastesnių savybių kaip:   * Valdikliai - Siemens S7 1200/1500; * Inverteris – G120C; * Servo pavaros – Siemens v90 klasė. |
| 3. | Video analitikos sistema, kurią sudaro: | Ne mažiau nei:   * Pramoninės vaizdo kamera, kurios skiriamoji geba ne prastesnė nei 1280x720 pikselių; * Gylio jutiklis, kurio skiriamoji geba ne mažesnė nei 1280x720 pikselių; * RGB jutiklis, kurio skiriamoji geba ne mažesnė nei 1920x1280 pikselių. * 2 fotoaparatai su sinchroniniu vaizdų darymu, kurių jutikliai, naudoja visuotinį užraktą. * Ne prastesnis greitis nei 30 kadrų per sekundę, išlaikant stabilią vaizdo kokybę. |
| 4. | Vizualinio duomenų apdorojimo modulis, kurio: | * Operacinė sistema ne senesnė nei „Windows 10“. |
| 5. | Ryšio modulis, kuris: | * Ne prastesnis nei užtikrinantis ryšį tarp video analitikos sistemos ir kompiuterinio vaizdo analizės modulio. |
| 6. | Išorinio ryšio modulis | Ne prastesnių savybių kaip:   * Išorinio ryšio modulis, naudojantis VPN pagal PPTP protokolą. |
| 7. | Paduodami ruošinio matmenys | Ne prastesni kaip:   * Ilgis - nuo 900 iki 3000 mm; * Plotis - nuo 80 iki 400 mm; * Storis – nuo 14 iki 30 mm. |
| 8. | Paduodamų ruošinių ilgiai vienu metu | Paduodami ne mažiau nei 2 skirtingi ilgiai vienu metu. |
| 9. | Rūšiavimas | Ne prastesnių savybių kaip:   * Turi būti rūšiavimas, t.y. atskiriama gera produkcija nuo medienos atliekų; * Turi būti galimybė atskirti geros ir blogos produkcijos produktus į ne mažiau nei 2 skirtingus srautus. |
| 10. | Skanavimas | Ne prastesnių savybių kaip:   * skenavimas turi būti ir geometrijos, ir kokybės |
| 11. | Optimizavimas | Ne prastesnių savybių kaip:   * Turi būti maksimalus pjovimo išeigos optinizavimas. |
| 12. | Ruošinio pozicionavimas | Ne prastesnių savybių kaip:   * Pilnai automatizuotas ruošinio pozicionavimas |
| 13. | Technologinės linijos pritaikymas prie esamų statinių ir gamybinių procesų | Ne prastesnių savybių kaip:   * technologinė linija turi būti pritaikyta pagal esamus statinius bei pritaikyta prie esamų gamybinių procesų. |
| 14. | Trimerio paklaida | Ne daugiau kaip -2+0 mm. |
| 15. | Pjūklai | Ne mažiau kaip 3 pjūklai |
| 16. | Pjūklų pozicionavimas | Ne prastesnių savybių kaip:   * 2 pjūklai pozicionuojami. * Sistema automatiškai nustato 2 pjūklus pagal skaitytuvo pateiktus duomenis; * Ne prasčiau negu elektros pavara. |
| 17. | Pjūklų keitimas | Ne prastesnių savybių kaip:   * lengva prieiga prie pjūklų, kad juos būtų galima lengvai pakeisti; |
| 18. | Pjuvenų surinkimas | Ne prastesnių savybių kaip:   * turi būti numatytos pjuvenų šalinimo angos. |
| 19. | Ruošinio mechaninis valymas | * Ne mažiau kaip prieš padavimą į skenavimą ruošinys privalo būti mechaniškai nuvalomas; * Ne mažiau kaip valymas iš viršaus viengubas. |
| 20. | Pjovimo greitis | Ne prastesnių savybių kaip:   * 160 lent./min (16 mm storio) |

**PAPILDOMI REIKALAVIMAI IR SĄLYGOS PERKAMAI ĮRANGAI**

1. Pasiūlyme pateikta įranga turi būti maksimaliai adaptuota Pirkėjo poreikiams.
2. Visi įrenginiai turi veikti kaip vieninga sistema;
3. Įranga turi būti sumontuota taip, kad būtų lengvai prieinama, jos aptarnavimas ir priežiūra turi būti nesudėtinga.
4. Visa perkama įranga turi būti nauja ir nenaudota.
5. Perkama įranga ir jos dalys turi būti su CE arba lygiaverčiu ženklinimu ir atitikties deklaracijomis, pagal 2006/42/EB direktyvą.
6. Siūloma įranga turi būti išleisti į rinką ne anksčiau kaip 2018 metais.
7. Įrangos kokybės ir techninių reikalavimų atitikimui įrodyti tiekėjas turi pateikti perkamos įrangos sertifikatus/ gamintojo technines specifikacijas/ siūlomos įrangos aprašymus/ technines charakteristikas (katalogus, bukletus)/ kitą įrangos gamintojo medžiagą ar siūlomos įrangos atitikties pirkimo reikalavimams deklaraciją, patvirtintą tiekėjo atsakingo asmens. Jeigu tiekėjas nepateikia aukščiau apibrėžtų įrodymų, kad siūloma įranga atitinka kokybės ir techninius reikalavimus, jo pasiūlymas bus atmestas.

2 Pirkimo sąlygų priedas:  
Pasiūlymo forma

**PASIŪLYMAS**

**DĖL skaitmeninĖS lentų apipjovimo linijos pirkimo**

|  |  |  |
| --- | --- | --- |
|  | 20 - - . |  |
|  | *data* |  |
|  |  |  |
|  | *Vieta* |  |

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) konkurso skelbime, paskelbtame svetainėje www.esinvesticijos.lt 2021-…..-…...

2) konkurso sąlygose;

3) pirkimo dokumentų prieduose.

Mes siūlome šias prekes už šią kainą:

| **Eil. Nr.** | **Prekių/paslaugų/darbų pavadinimas** | **Kiekis** | **Mato**  **vnt.** | **Vieneto kaina,**  **Eur (be PVM)** | **Vieneto kaina,**  **Eur (su PVM)** | **Kaina, Eur (be PVM)** | **Kaina, Eur (su PVM)** |
| --- | --- | --- | --- | --- | --- | --- | --- |
| **1** | **2** | **3** | **4** | **5** | **6** | **7** | **8** |
|  |  |  |  |  |  |  |  |
|  |  |  |  |  |  |  |  |
|  |  | IŠ VISO (bendra pasiūlymo kaina) | | | |  |  |

Tais atvejais, kai pagal galiojančius teisės aktus tiekėjui nereikia mokėti PVM, lentelės 6 ir 8 skiltys nepildomos ir nurodoma priežastis, dėl kurių PVM nemokamas.

Siūlomos prekės visiškai atitinka pirkimo dokumentuose nurodytus reikalavimus ir jų savybės tokios:

| **Eil.Nr.** | **Prekių techniniai rodikliai** | **Rodiklių reikšmės** |
| --- | --- | --- |
| **1** | **2** | **3** |
|  |  |  |
|  |  |  |

Kartu su pasiūlymu pateikiami šie dokumentai:

| **Eil.Nr.** | **Pateiktų dokumentų pavadinimas** | **Dokumento puslapių skaičius** |
| --- | --- | --- |
|  |  |  |
|  |  |  |
|  |  |  |

Pasiūlymas galioja iki 20 \_\_-\_\_\_-\_\_\_ d.

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo arba jo įgalioto asmens pareigos* |  | *parašas* |  | *Vardas Pavardė* |